section_heading: C-5M
paragraph_text: Nakon ispitivanja koje je pokazalo da je samo 20% strukture C-5 aviona «potrošeno», 1998. godine počeo je program modernizacije svih preostalih C-5B, C-5C i mnogih C-5A. Ugrađena je najnovija navigacijska i sigurnosna oprema, pilotska kabina je kompjuterizirana i opremljena novim autopilotom, Drugi dio programa sadrži ugradnju novih motora i pomoćnog napajanja (APU), obnavljanje dijelova oplate i konstrukcije, obnovljeno podvozje i poboljšani sustav za stavljanje kabine pod pritisak.